Awujud narasinga (manungsa sirah singa) yaiku nalika jagad retu kerep hura huru dening panggaweyane Hiranyaksipu, asura kang luwih dening sakti mandraguna nanging duwe watak angkara murka, nganiaya lan hambeg sawenag-wenang. Amarga genturing tapabratane panyuwune Hiranyaksipu supaya ora bisa palastra dening dewa, dening kewan lan dening raseksa diparengake dening Bathara Brama. Bathara Wisnu kanthi ancas nedya nyirnaake Hiranyaksipu banjur tumurun ing ngarcapada awujud dudu dewa, dudu manungsa, dudu raseksa landudu sato kewan. Nanging setengah manungsa setengah kewan, yaiku manungsa amustaka singa kang diarani Narasinga. Wusanane Hiranyaksipu kasil kasirnakake.